Invitată în podcastul lui Mihai Morar, Alessandra Stoicescu a purtat o discuție deschisă cu prezentatorul de radio. „Eu nu m-am deschis niciodată în fața nimănui, în niciun interviu așa. Tu ai acest dar!”, i-a spus vedeta gazdei sale.
În interviu, prezentatoarea a făcut dezvăluiri atât din viața personală, cât și din cariera sa. A spus că pe soțul ei l-a cunoscut la locul de muncă, la Antena 1, dar și-a amintit și cum a început cariera ei în televiziune, când nu știa să își negocieze salariul.
În discuția cu Mihai Morar, Alessandra Stoicescu a vorbit și despre zvonurile legate de salariul Andreei Esca de la Pro TV, despre care se speculează că ar fi în valoare de zeci de mii de euro lunar. Prezentatoarea Observatorului de la Antena 1 crede că întreaga poveste a fost lansată de PR.
„Singura legendă este despre salariul Andreei Esca”
Alessandra Stoicescu: Când am început eu nu știam foarte multe despre ce înseamnă o negociere de salarii. Nu înțelegeam! Acum îmi știu cota pe piață! Ea e dată de multe alte lucruri. La momentul respectiv nu știam! Cât să ceri?
Mihai Morar: Nici nu știu cât e cota în piață atât vreme cât singura legendă este despre salariul Andreei Esca.
Alessandra Stoicescu: Da, a fost o mișcare gândită, de PR. Sigur! Asta nu înseamnă că nu are ea salariu, Doamne iartă-mă!
Mihai Morar: Și rezistă de atâția ani de zile?
Alessandra Stoicescu: E un stand de PR foarte deștept. Unitatea de măsură sau, dacă vrei, la ce ne raportăm trebuie să fie o chestie wow, să fie foarte sus dacă e acolo. De ce? Percepția e mai importantă aici decât realitatea. Cine e interesat de cât are de fapt? Și misterul ăsta…
Mihai Morar: Dar comparația asta de atâția ani cu celălalt jurnal de știri, cu cealaltă prezentatoare, cu Andreea Esca, cum ai dus-o?
Alessandra Stoicescu: Noi să știi că ne-am înțeles foarte bine întotdeauna. Cu siguranță fiecare fiind în treaba ei.
Alessandra Stoicescu: „Eu sunt foarte conștientă că eu sunt eu!”
Mihai Morar: Nu voi două între voi! Vorbesc de percepție, de ce zice lumea. Bănuiesc că la un moment dat te saturi. Zici: Băi, eu sunt Sandra Stoicescu!
Alessandra Stoicescu: Absolut! Eu nu o resimt așa! Știu că suntem atât de diferite și felul de a fi diferit ne arată felul de dezvoltare ca direcții extra știri pentru că aparent pentru că la pupitrul știrilor facem același lucru. Și într-adevăr facem același lucru, la fel de mulți ani, la fel de bine sau la fel de interesant. Dar publicul, cunoscându-ne foarte bine pe amândouă, el nu face această comparație. Fiecare are lucrurile ei la care rezonează creierul telespectatorului. Mie îmi pasă, sunt acolo, la Andreea nu știu care e. Eu sunt foarte conștientă că eu sunt eu!